Myron Cristea

Myron (Dacoromanice Miron) Cristea (natus nomine Elias Cristea Toplițae die 20 Iulii 1868; mortuus Canuae in Francia die 6 Martii 1939) fuit episcopus et vir publicus Dacoromanicus.

 Institutio et cursus ecclesiae 
Postquam presbyter eruditus est, Cristea annis ab 1891 ad 1895 apud Universitatem Bucarestensem philosophiae et litteris hodiernis studebat, atque doctor promotus est. Anno 1910 episcopus Caransebeș creatus, annoque 1925 patriarcha ecclesiae orthodoxae Romaniae sublatus est.

 Cursus honorum 
Annis ab 1927 ad 1930 cum aliis duobus viris vicarius regni Romaniae pro rege iam infante Michaele (nato anno 1927) factus est. Cum autem Carolus II, rex et Michaelis pater, in Romaniam reverteretur, Myron Cristea die 6 Iunii 1930 a hoc magistratu se recessit et Carolus rex factus est. Die 11 Februarii 1938 a Carolo praeses ministrorum nominatus est, ut contra Cohortem Ferricam (factionem antisemiticam) et contra factionem extremae dextrae ageret. Praeterea foedus cum Germania Nazista finire voluit. Sed in ipso consilio ministrorum Fascistarum gratia aucta est. Valetudo primi ministri eo tempore labefacta est. Itaque hiemem in Francia degere in animo habuit, sed die 6 Martii 1939 Canuae ex vita decessit. Eius corpus in Romaniam relatum et in cathedrali Bucaresti sepultus est.

 Nexus externi 
"Miron Cristea" apud enciclopediaromaniei.ro.

Categoria:Alumni Universitatis Bucarestensis
Categoria:Episcopi orthodoxi
Categoria:Patriarchae Romaniae
Categoria:Primi ministri Romaniae